نايضة فالعالم على تبعات افلاس اقدم فاعل اوربي فالسياحة والسفر “طوماس كوك” ووزيرنا فالسياحة محمد ساجيد خرج بيان غبي كيقول باللي غادي يتم احداث “خلية ازمة” بوزارتو “بهدف تتبع وتأطير ترحيل آلاف الزبائن”. البيان قال باللي الخلية فيها “اطر بالوزارة، وكذا مهنيي الكونفدرالية الوطنية للسياحة وفرقا من المكتب الوطني المغربي للسياحة” وان كاع “مندوبيات الوزارة بكل جهات المغرب، وكذا مندوبيات المكتب الوطني للسياحة، تساهم، بدورها، في تأطير هذه العملية، وتزويد الإدارة المركزية بالمعلومات الكافية، حتى تمر هذه العملية في أحسن الظروف”. غير على هادي خاصو ما يبقاش وزير السياحة. خاصو يمشي فحالو. يشوف سيادو فتركيا اش دارو. خرجو بيان كيقول باللي الحكومة غادية “تعمل على تقديم دعم على شكل قروض للشركات المحلية المتضررة من انهيار شركة “توماس كوك”، التي توصف بأعرق وأكبر شركة سياحة وسفر بالعالم”. واضاف التصريح ان “قرابة 21 ألف و33 زبونا ل”توماس كوك” يقضون حاليا إجازاتهم في تركيا، مشيرة إلى أن حزمة دعم للشركات التركية ستدخل حيز التنفيذ قريبا”. بيه فيه. اش من خلية ولا تخربيقة. يا بنادم ماشي هاكا كيواجهو مشاكل بحال هادي. 
غباء ساجيد فافلاس طوماس كوك. قاليك احداث خلية وتعلم من تركيا يا للي ما فيدوش